**Előterjesztés munkaanyaga**

**Délegyháza Község Önkormányzata Képviselő-testületének**

2014. május 21-i rendes ülésére

**3. Napirendi pont: Támogatási kérelmek**

**1. Mozgáskorlátozottak Egyesülete Délegyházi Szervezetének támogatási kérelme**

A Mozgáskorlátozottak Egyesülete Délegyházi Szervezetea mellékelt támogatás iránti kérelemmel fordult Önkormányzatunkhoz, melyben egyrészt egy gyógyfürdői kirándulás költségeire kérnek 40.000,- Ft összegű támogatást, másrészt pedig a Mozgáskorlátozottak Kistérségi Találkozója megszervezésének költségeihez kérnek kb. 60.000,- Ft összegű támogatást Önkormányzatunktól.

Polgármester úr javasolja a 40.000,- Ft + 60.000,- Ft összegű támogatás odaítélését.

*Határozati javaslat:*

*Délegyháza Község Önkormányzat Képviselő-testülete 2014. évre*

1. *…………..,- Ft összegű vissza nem térítendő támogatásban részesíti a Mozgáskorlátozottak Egyesülete Délegyházi Szervezetét gyógyfürdői kirándulás költségeinek támogatása céljából;*
2. *…………..,- Ft összegű vissza nem térítendő támogatásban részesíti a Mozgáskorlátozottak Egyesülete Délegyházi Szervezetét a Mozgáskorlátozottak Kistérségi Találkozója megszervezése költségeinek támogatása céljából.*

*Határidő: azonnal*

*Felelős: Polgármester, Jegyző*

**2. Margaréta Nyugdíjas Klub támogatási kérelme:**

A Kölcsey Kórus nevében Kerezsi Istvánné klubvezető a mellékelt támogatási kérelemmel fordult Önkormányzatunkhoz, melyben 50.000,- Ft összegű támogatást kérnek a nyugdíjas klubok visszahívásának megrendezéséhez. Tekintettel arra, hogy a Margaréta Nyugdíjas Klub nem bejegyzett szervezet, kizárólag az Önkormányzat közművelődési kormányzati funkciójára tervezett összeg megemelésével tudunk számukra támogatást biztosítani. Polgármester úr javasolja az 50.000,- Ft összegű támogatás odaítélését.

*Határozati javaslat:*

*Délegyháza Község Önkormányzat Képviselő-testülete a Margaréta Nyugdíjas Klubnak a környező települések nyugdíjas klubjai részére szervezendő rendezvénye kiadásainak biztosítása céljából ……..…..,- Ft összeggel megemeli az Önkormányzat költségvetésének a közművelődési kormányzati funkcióra tervezett kiadásait. Képviselő-testület felkéri Hivatalát fentieknek a 2014. évi költségvetési rendeleten történő átvezetésére.*

*Határidő: azonnal*

*Felelős: Polgármester, Jegyző*

**3. Iskolánkért Alapítvány kérelme**

Az Iskolánkért Alapítvány a VM által kiírt pályázaton 1.200.000,- Ft támogatást nyert, s ebből a támogatásból valósítja meg az Alapítvány az iskolások környezetvédelmi kirándulását. Tekintettel arra, hogy a támogatást még nem folyósította a VM, a kirándulásra azonban 2014. május 12-16. között kerül sor, az Alapítvány kérte, hogy előlegezzük meg feléjük a támogatás összegét, melyet június 15-ig visszafizetnek Önkormányzatunknak.

*Határozati javaslat:*

*Délegyháza Község Önkormányzat Képviselő-testülete eldönti, hogy az iskolások környezetvédelmi kirándulása költségeinek megelőlegezése céljából, a VM által folyósítandó támogatás folyósításáig, de legkésőbb 2014. június 15-ig 1.200.000,- Ft összegű kölcsönt nyújt az Iskolánkért Alapítvány részére, s a kölcsönszerződést jóváhagyja.*

*Határidő: azonnal*

*Felelős: Polgármester*

Összeállította: dr. Molnár Zsuzsanna jegyző

Előterjesztéssé nyilvánítva: 2014. május 21.